Document ID: 32005R2027

KOMISJONI MÄÄRUS (EÜ) nr 2027/2005,
13. detsember 2005,
2006. aasta tariifikvoodi avamise kohta teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Islandi päritolu kaupade Euroopa Ühendusse importimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
võttes arvesse nõukogu 21. juuni 1999. aasta otsust nr 1999/492/EÜ, Euroopa Ühenduse ja Islandi Vabariigi vahelise lepingu protokolli nr 2 käsitleva kirjade vahetuse teel sõlmitud kokkuleppe kohta, (2) eriti selle artiklit 2,
ning arvestades järgmist:
(1)
Euroopa Ühenduse ja Islandi Vabariigi vahelise lepingu protokolli 2 käsitlev kirjade vahetuse teel sõlmitud kokkulepe, mis on heaks kiidetud otsusega nr 1999/492/EÜ, näeb ette aastase tariifikvoodi kehtestamise Islandi päritolu maiustuste, šokolaadi ja muude kakaod sisaldavate toiduainete importimiseks. Seetõttu tuleb avada see kvoot aastaks 2006.
(2)
Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele nr 2913/92, millega kehtestatakse ühenduse tolliseadustik, (3) on sätestatud tariifikvootide haldamise eeskirjad. On asjakohane ette näha, et käesoleva määrusega avatavat tariifikvooti hallatakse kooskõlas nende eeskirjadega.
(3)
Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. jaanuarist kuni 31. detsembrini 2006 kehtib lisas nimetatud Islandi päritolu ühendusse imporditavatele toodetele kõnealuses lisas nimetatud tollimaks sealsamas mainitud aastase tariifikvoodi ulatuses.
Artikkel 2
Komisjon haldab esimeses artiklis nimetatud tariifikvooti vastavalt määruse (EMÜ) nr 2454/93 artiklitele 308a, 308b ja 308c.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. detsember 2005

Labels: 3
17
18